open-index/open-wikipedia-markdown huggingface dataset:
Bismaks Bijombo

**Bismaks Bijombo Sumba** (; dzimis  Lubumbaši Zairā) ir profesionāls Kongo Demokrātiskās Republikas basketbolists, spēlē centra pozīcijā. 2025. gadā pārstāv Nacionālās basketbola asociācijas (NBA) klubu Sanantonio "Spurs".

## Karjera
Dzimis Kongo (tolaik Zaira) septiņu bērnu ģimenē. Spēlējis basketbolu dzimtenē, līdz 16 gadu vecumā viņu pamanīja treneris Mario Palma un B. Bijombo radās iespēja pārcelties uz Spānijas jaunatnes basketbola sistēmu.

Profesionāļa karjeru uzsāka 2009. gadā Spānijas *LEB Plata* līgā, kurā pārstāvēja *[[Baloncesto Fuenlabrada|Fuenlabrada]]* fārmklubu *[[CB Illescas|Illescas]]*. 2010.—2011. gada sezonas otro pusi jau aizvadīja *[[Liga ACB]]* *Fuenlabrada* sastāvā. B. Bijombo piedalījās *2011 Nike Hoops Summit* spēlē (pārstāvēja Pasaules izlasi) un spēlē guva *triple-double*: 12 punkti, 11 atlēkušās bumbas un 10 bloķēti metieni. Tādējādi viņš izpelnījās NBA skautu uzmanību un basketbolistam tika prognozēts augsts izvēles numurs 2011. gada NBA draftā. Tajā viņu ar 7. numuru izraudzījās Sakramento "Kings", taču tiesības uz viņu tika atdotas Šarlotas "Bobcats" vienībai.

Pēc četrām sezonām "Bobcats" un "Hornets" (komanda mainīja nosaukumu šajā laikā) B. Bijombo kļuva par brīvo aģentu un 2015. gada vasarā noslēdza līgumu ar Toronto "Raptors". 2016. gada vasarā viņš noslēdza četru gadu līgumu ar Orlando "Magic". Pēc divām sezonām Orlando viņš trīs komandu maiņas darījumā tika aizmainīts uz Šarlotas "Hornets" — komandu, kurā nospēlējis vislielāko savas karjeras daļu. Pēc izlaistas 2021.—2022. gada sezonas pirmās puses janvārī B. Bijombo pievienojās vienai no līgas vadošajām komandām Fīniksas "Suns", kur ieņēma nozīmīgu lomu pēc tam, kad traumu guva pamatsastāva centra spēlētājs Deandrē Eitons. 2022. gada vasarā B. Bijombo parakstīja jaunu līgumu ar "Suns".

2023. gada 1. novembrī B. Bijombo pievienojās Memfisas "Grizzlies", kuras sastāvā spēlētājs bija līdz 2024. gada janvārim. 10. februārī viņš noslēdza līgumu ar Oklahomasitijas "Thunder", savukārt gadu vēlāk — 2025. gada februārī, viņš pievienojās Sanantonio "Spurs".

## Atsauces

## Ārējās saites
Kanters

**Kanters** var būt:
* Eness Kanters Frīdoms — turku basketbolists;
* Gerds Kanters — igauņu vieglatlēts;
* Oskars Kanters — latviešu čekists, padomju valsts darbinieks.
Leanders Paess

**Leanders Adrians Paess** (; dzimis  Kalkātā, Indijā) ir profesionāls indiešu tenisists. Profesionāļa karjeru uzsāka 1991. gadā. L. Paesa labākais sasniegums ATP tūres vienspēļu rangā ir  sasniegtā 73. vieta, dubultspēlēs viņš ir bijis ranga līderis ().

Ar izcīnītiem sešiem vīriešu dubultspēļu un sešiem jaukto dubultspēļu tituliem *[[Grand Slam (teniss)|Grand Slam]]* turnīros, kā arī vairākiem fināliem, viņš tiek uzskatīts par vienu no visu laiku izcilākajiem dubultspēļu un jaukto dubultspēļu tenisistiem visā pasaulē. L. Paess ir visu laiku veiksmīgākais Indijas tenisists, kā arī Indijas izlases bijušais Deivisa kausa izcīņas komandas kapteinis.

Piedalījies sešās Olimpiskajās spēlēs (, , , , , ). 1996. gadā Atlantā viņš izcīnīja bronzu vienspēlēs. Pēc uzvaras 2010. gada Vimbldonas jauktajās dubultspēlēs L. Paess kļuva par otro vīrieti, kurš Vimbldonā (dažādās disciplīnās) ir uzvarējis trijās dažādās desmitgadēs.

## Ārējās saites
Paess

**Paess** var būt:

* Kendrijs Paess (*Kendry Páez*; 2007) — Ekvadoras futbolists;
* Leanders Paess (*Leander Paes*; 1973) — indiešu tenisists.
Rojs Heladejs

**Herijs Lerojs Roks Heladejs** (; dzimis  Denverā, Kolorādo štatā, ASV; miris  Meksikas līcis, Floridas štatā, ASV) bija amerikāņu beisbolists, spēlēja starta pičera pozīcijā.

1995. gada MLB draftā viņu Toronto "Blue Jays" izraudzījās pirmajā kārtā ar kopējo 17. kārtas numuru, šī kluba sastāvā viņš spēlēja no 1998. līdz 2009. gadam. MLB līgā R. Heladejs debitēja . 2010. gadā tika aizmainīts uz Filadelfijas "Phillies".

2009. gadā *[[Sports Illustrated]]* viņu iekļāva starp pieciem starta pičeriem MLB 2000. gadu simboliskajā izlasē. 2009. gadā *Sporting News* veidotajā 50 izcilāko aktīvo beisbolistu sarakstā viņš ieņēma 7. vietu.

## Atsauces

## Ārējās saites

* MLB profils 
* ESPN profils 
* ''Baseball-Reference'' profils
Sajs Jangs

**Dentons ''True'' "Sajs" Jangs** (; dzimis  Gilmorā, Ohaio štatā, ASV; miris  Ņūkomerstaunā, Ohaio štatā, ASV) bija amerikāņu beisbolists, spēlēja pičera pozīcijā.

21 gadu ilgajā profesionāļa karjerā viņš pārstāvēja piecus klubus: Klīvlendas "Spiders", Sentluisas "Perfectos", Bostonas "Americans" / "Red Sox", Klīvlendas "Naps" un Bostonas "Rustlers". 1903. gadā Bostonas "Americans" sastāvā viņš kļuva par pirmās Pasaules sērijas izcīņas uzvarētāju.

1937. gadā viņu uzņēma Nacionālajā beisbola slavas zālē. Gadu pēc S. Janga nāves tika ieviesta Saja Janga balva, ko pasniedz katras sezonas labākajam pičeram.

Karjeras laikā viņš uzstādīja vairākus pičošanas rekordus, daudzi no kuriem noturējās vairāk nekā gadsimtu. Viņš ir svinējis uzvaru 511 spēlēs un piedzīvojis 316 zaudējumus (abi rādītāji ir pašreizējie rekordi). Tāpat viņam pieder MLB rekords aizvadītajās spēlēs (815).

1999. gadā, 88 gadus pēc viņa pēdējās spēles MLB un 44 gadus pēc nāves, *The Sporting News* ierindoja Saju Jangu 14. vietā starp 100 izcilākajiem beisbolistiem. Tajā pašā gadā S. Jangs tika iebalsots MLB gadsimta simboliskajā izlasē.

## Atsauces

## Ārējās saites

* ''Baseball-Reference'' profils
Džo Mauers

**Džozefs Patriks Mauers** (; dzimis  Sentpolā, Minesotas štatā, ASV) ir profesionāls amerikāņu beisbolists, spēlē kečera (ķērāja) pozīcijā. Pašlaik (2012) pārstāv Augstākās beisbola līgas klubu Minesotas "Twins", kurā aizvadījis visu profesionāļa karjeru.

2001. gada MLB draftā viņu Minesotas "Twins" izraudzījās pirmajā kārtā ar kopējo pirmo kārtas numuru. MLB līgā debitējis . Dž. Mauers tika uzskatīts par vienu no labākajiem uzbrūkošajiem un aizsardzības kečeriem. Viņš trīs gadus pēc kārtas ieguva Zelta cimda balvu (2008–2010), 2009. gadā beisbolists tika atzīts par Amerikāņu līgas vērtīgāko spēlētāju. Piedalījies četrās Visu zvaigžņu spēlēs.

Vidusskolas gados spēlējis amerikāņu futbolu, basketbolu un beisbolu. NFL draftam pieteicās pēc vidusskolas absolvēšanas.

2009. gadā *[[Sports Illustrated]]* viņu iekļāva MLB 2000. gadu simboliskajā izlasē.

## Atsauces

## Ārējās saites

* MLB profils 
* ESPN profils 
* ''Baseball-Reference'' profils
Volters Džonsons

**Volters Perijs Džonsons** (; dzimis  Hamboltā, Kanzasas štatā, ASV; miris  Vašingtonā, ASV) bija amerikāņu beisbolists un beisbola treneris, spēlēja pičera pozīcijā.

## Karjera
Visu profesionāļa karjeru aizvadīja Vašingtonas "Senators" kluba rindās. MLB debitēja  un pēdējo spēli MLB aizvadīja . Pēc beisbolista karjeras beigām viņš pievērsās beisbola trenera amatam: 1928. gadā viņš trenēja dažādas zemāko līgu komandas, laikā no 1929. līdz 1932. gadam viņš vadīja "Senators" vienību, taču no 1932. līdz 1935. gadam bija Klīvlendas "Indians" treneris.

Viņš bija viens no dominējošākajiem MLB spēlētājiem visā beisbola vēsturē. Viņš uzstādīja vairākus pičošanas rekordus, no kuriem daži vēl joprojām nav pārspēti. 1913. un 1924. gada sezonās V. Džonsons tika atzīts par Amerikāņu līgas vērtīgāko spēlētāju. 18. karjeras gadā viņš izcīnīja savu pirmo un vienīgu uzvaru Pasaules sērijā.

1936. gadā viņš kļuva par vienu no pieciem pirmajiem beisbolsitiem, kuri tiek uzņemti beisbola slavas zālē.

V. Džonsons mira 59 gadu vecumā  no smadzeņu audzēja.

1999. gadā *The Sporting News* ierindoja V. Džonsonu 4. vietā starp 100 izcilākajiem beisbolistiem, viņš bija visaugstāk ierindotais pičers. Tajā pašā gadā V. Džonsons tika iebalsots MLB gadsimta simboliskajā izlasē.

## Atsauces

## Ārējās saites

* ''Baseball-Reference'' profils
Rasad 1

**Rasad 1** ( — "Novērotājs"), bija Irānas Zemes zinātnes pavadonis. Tas orbītā tika palaists  un darbojās trīs nedēļas.  Tas bija trešais Irānas pavadonis, otrais, kas veiksmīgi palaists ar pašmāju raķeti.

*Rasad 1* bija pirmais Irānas Zemes virsmas fotografēšanas pavadonis. Tas spējīgs uzņemt attēlus ar izšķirtspēju 150 m. Elektroenerģiju kosmiskajam aparātam nodrošināja saules baterijas.

 aptuveni 04:15 UTC *Rasad 1* iegāja Zemes atmosfērā un sadega.

## Atsauces

## Ārējās saites
* n2yo.com
2010.—2011. gada Spānijas basketbola līgas sezona

**2010.—2011. gada Spānijas basketbola līgas sezona** bija 28. Spānijas basketbola līgas sezona.

Par *Liga ACB* sezonas čempioniem kļuva Regal FC Barcelona, kas finālā pārspēja Bizkaia Bilbao Basket, kuras sastāvā spēlēja latviešu basketbolists Jānis Blūms. Tas bija Regal FC Barcelona 16. Spānijas čempionu tituls.

## Regulārā sezona
***Komandas slīprakstā*** ir ULEB "A licences" īpašnieces, kas nozīmē automātisku kvalificēšanas Eirolīgai, neskatoties uz ieņemto vietu.

## Izslēgšanas spēles

## Atsauces

## Ārējās saites
* Spānijas basketbola līgas mājaslapa
Dievs (baltu mitoloģija)

[250px|right|thumb|Ozolkoka skulptūra „Dievs” [Lielvārdes parks|Lielvārdes parkā]]
**Dievs** (, , prūšu: *Deywss*, jātvingu: *Deivas* — 'debesis') jeb **Dieviņš** ir viena no senākajām un svarīgākajām mitoloģiskajām būtnēm latviešu un visā baltu mitoloģijā.

## Dievs pasakās un teikās
Pasakās un teikās Dievs parasti attēlots sacensībā ar Velnu. Dievs parasti attēlots kā attapīgs, savukārt Velns — vientiesīgs. Vēlākajos laikos (dzimtbūšanas periodā) sacerētajās pasakās velns iegūst pārcilvēcisku spēku (sprauž matos ecēšas) un ir muižkungs vai vagars, savukārt Dievs ir apspiesto un nelaimīgo aizgādnis, kas parādās veca vecīša un ceļavīra izskatā. Tādā izskatā viņš lūdz kādu pakalpojumu un tie, kas pret viņu ir laipni, saņem dāsnu atalgojumu.

## Dievs latvju dainās
Dainās Dievs rūpējas par labu ražu, ir ētiskās kārtības noteicējs, soda ļaunos. Kopā ar Laimu Dievs ir arī likumdevējs, spēka un gudrības avots („Tev, Dieviņ, spēks, varīte,/ Tev gudrais padomiņš.”). Atsevišķās dainās teikts, ka Dievam nav ne tēva, ne mātes, ne sievas, ne bērnu, taču parasti viņš darbojas kopā ar Laimu (formula „Nedod Dievs, nedod Laima”). Dažkārt Laimu aizvieto Māra, Dēkla vai Saule. Dainās attēlotas Dieva un Saules ķildas saistībā ar Dieva dēlu un Saules meitu precībām. Tā kā Dievs valda pār visu pasauli, viņu lūdz ne vien cilvēki, bet arī dzīvnieki un pat nedzīvi priekšmeti.

## Atsauces
Stīvens Strāzburgs

**Stīvens Džeimss Strāzburgs** (; dzimis  Sandjego, Kalifornijas štatā, ASV) ir profesionāls amerikāņu beisbolists, spēlē starta pičera pozīcijā, ASV beisbola izlases dalībnieks. Pašlaik (2012) pārstāv MLB klubu Vašingtonas "Nationals", kurā aizvadījis visu savu profesionāļa karjeru.

2009. gada MLB draftā viņu Vašingtonas "Nationals" izraudzījās ar kopējo pirmo kārtas numuru.  viņš ar "Nationals" parakstīja 30,2 miljonus ASV dolāru vērtu līgumu, tas tika izdarīts vienīgi 77 sekundes pirms līguma parakstīšanas termiņa beigām. Līguma summa bija rekordliela, tika pārspēts Marks Priors, kurš 2001. gadā parakstīja 10,5 miljonus ASV dolāru vērtu līgumu. MLB līgā viņš debitēja  pret Pitsburgas "Pirates".

2010. gada augustā viņam tika atklāts elkoņa kaula saites plīsums, pēc operācijas viņš iziet 12—18 mēnešus ilgu rehabilitācijas procesu.

Piedalījās 2008. gada Vasaras Olimpiskajās spēlēs, kur ASV izlases sastāvā izcīnīja bronzas medaļu.

## Atsauces

## Ārējās saites

* MLB profils 
* ESPN profils 
* ''Baseball-Reference'' profils
Mauers

**Mauers** (no vācu *Mauer* — 'siena') var būt:

* Džo Mauers (*Joe Mauer*; 1983) — amerikāņu beisbolists;
* Franks Mauers (*Frank Mauer*; 1988) — vācu hokejists.
Saka

**Saka** ir ciems Dienvidkurzemes novada Sakas pagastā, pagasta centrs. Izvietojusies pie Tebras un Durbes upju saplūšanas vietas Sakas upē pie autoceļa P111 42 km no novada centra Grobiņas un 212 km no Rīgas.
Sakā atrodas pagasta pārvalde, bibliotēka, viesu nams, luterāņu un baptistu baznīcas.

## Iedzīvotāju skaita izmaiņas
Esošajās robežās, pēc CSP datiem.

## Vēsture
Rakstītajos avotos Saka ar nosaukumu *Saccze* vai *Sacese* minēta jau 1230. gada Kursas valsts dalīšanas dokumentos. Apdzīvotā vieta izveidojusies pie bijušās Sakas pils (*Sackenhausen*). Pils celtniecība varētu būt sākusies drīz pēc 1386. gada, kad Kurzemes bīskaps Oto izlēņojis Saku Arnoldam Lindalim. Pastāv uzskats, ka bīskaps licis šeit celt pili, lai nodrošinātu netraucētu satiksmi pa toreiz kuģojamo Tebru un aizsargātu Sakas upes grīvu. 1522. gadā pils nonāca Ostenzakenu dzimtas valdījumā, kuri pili pārvaldīja līdz 1714. gadam. Otrā Ziemeļu kara laikā 1660. gadā pils nopostīta, tā pēc tam vairs nav atjaunota. Vēlāk uzcelta muižnieku kapliča, kas nojaukta 1940. gadā.

## Atsauces
Evanders Keins

**Evanders Keins** (; dzimis ) ir profesionāls kanādiešu hokejists, centra uzbrucējs. Pašlaik (2025) pārstāv Nacionālās hokeja līgas klubu Vankūveras "Canucks".

## Spēlētāja karjera
Pirms karjeras NHL viņš spēlēja Rietumu hokeja līgas kluba Vankūveras "Giants" sastāvā. Kluba sastāvā 2007. gadā izcīnīja Memoriālo kausu, tika atzīts par debijas sezonas otro labāko debitantu un 2009. gadā tika iekļauts simboliskajā rietumu pirmajā izlasē. Tāpat viņš uzstādīja "Giants" rekordu vienā sezonā gūtajos vārtos (48 vārti).

2009. gada NHL draftā viņu ar kopējo ceturto numuru izvēlējās Atlantas "Thrashers", jau nākamo sezonu arī aizvadot kluba sastāvā. Pēc "Thrashers" franšīzes pārcelšanos uz Vinipegu, Keins turpināja spēlēt Vinipegas "Jets" sastāvā. 2012.—13. gada NHL sezonas lokauta laikā spēlēja KHL klubā Minskas "Dinamo".

Pēc nesaskaņām ar "Jets" vadību un komandas biedriem, Keins 2015. gada 11. februārī tika aizmainīts uz Bufalo "Sabres". Turpmākajās sezonās bija viens no "Sabres" vadošajiem uzbrucējiem, līdz 2018. gadā tika aizmainīts uz Sanhosē "Sharks", kur spēlēja līdz 2022 gadam. 2022. gada 27. janvārī cits NHL klubs Edmontonas "Oilers" parakstīja ar Keinu viena gada līgumu.

2025. gada 25. jūnijā Keins tika aizmainīts uz Vankūveras "Canucks" komandu apmaiņā pret ceturtās kārtas izvēli 2025. gada draftā.

Kanādas izlases sastāva piedalījies 2010., 2011. un 2012. gada Pasaules čempionātos, kā arī izcīnījis zelta medaļu 2009. gada Pasaules junioru čempionātā.

## Atsauces

## Ārējās saites
Melnkalnes sieviešu basketbola izlase

**Melnkalnes sieviešu basketbola izlase** ir nacionālā basketbola sieviešu komanda, kas pārstāv Melnkalnes Republiku starptautiskās basketbola sacensībās, tādās kā Eiropas čempionāts, Pasaules čempionāts, Olimpiskās spēles. Melnkalnes izlases labākais panākums ir kvalificēšanās 6. vieta 2011. gada Eiropas čempionātā.

## Sasniegumi
### Olimpiskās spēles

* Pekina 2008: *nekvalificējās*

### Pasaules čempionāts

* 2006: *nekvalificējās*
* 2010–2022 : *nekvalificējās*

### Eiropas čempionātos

* 2007: *nekvalificējās*
* 2009: *nekvalificējās*
* 2011: 6. vieta
* 2013: 10. vieta
* 2015: 7. vieta
* 2017: 16. vieta
* 2019: 12. vieta
* 2021: 12. vieta
* 2023: 8. vieta

## Ārējās saites
* 
*FIBA profile
Horvātijas sieviešu basketbola izlase

**Horvātijas sieviešu basketbola izlase** ir komanda, kas pārstāv Horvātiju tādās starptautiskās basketbola sacensībās kā Olimpiskās spēles, Pasaules čempionāts un Eiropas čempionāts. Izlases lielākais panākums ir 5. vieta 2011. gada Eiropas čempionātā.

Pašlaik (2012. gada jūlijs) Horvātijas izlase FIBA Pasaules izlašu rangā ieņem dalītu 31. vietu.

## Sasniegumi

## Atsauces
2037. gads

**2037. gads** () būs parastais gads, kas pēc Gregora kalendāra sāksies ceturtdienā.

## Paredzētie notikumi
* Zemei tuvosies 2 objekti – *[[2002 OD20]]* un *[[2002 LT38]]*.
* Ekspluatācijā nonāks *[[2037 Bomber]]* bumbvedējs, kas ir kluss un spēj lidot hiperskaņas ātrumā.
* *[[Oxford English Dictionary]]* publicēs savu pabeigto un pārskatīto trešo izdevumu.
* Pasaules iedzīvotāju skaits sasniegs 9 miljardus.
* 10. jūlijs - Apollo 10 Mēness modulis Snoopy tuvosies līdz 4 000 000 jūdžu (6 400 000 km) attālumam no Zemes.

## Atsauces
Bubieris

**Bubieris** ir Baltijas jūrā ietekoša upe Dienvidkurzemes novada Vērgales pagastā. Sākas kā novadgrāvis ziemeļaustrumos no Vērgales stacijas. Tek pa mežainu apvidu Piemares līdzenumā, ietek jūrā ziemeļos no Saraikas muižas. Lielākā pieteka ir Bubierpieteka (12 km; kreisā). Upes gultne visā garumā, izņemot pēdējos 500 m pirms ietekas jūrā, regulēta.

## Atsauces
Lejnieks

**Lejnieks** (sieviešu dzimtē Lejniece) ir latviešu cilmes uzvārds. Cilvēki ar šo uzvārdu:

* Arvīds Lejnieks (1913—?) — riteņbraucējs, ātrslidotājs un motosportists;
* Edgars Lejnieks‎ (1889—1937) — matemātiķis;
* Jānis Lejnieks (1951—2026) — arhitekts;
* Aivars Lejnieks (1957—2025) — ārsts;
* Kārlis Lejnieks (1988) — tenisists.
Kārlis Lejnieks

**Kārlis Lejnieks** (dzimis ) ir bijušais latviešu tenisists, pēc sportista karjeras beigām — sporta funkcionārs. Latvijas Olimpiskās komitejas ģenerālsekretārs. ATP vienspēļu rangā K. Lejnieka labākais sasniegums bija  sasniegtā 347. vieta, dubultspēlēs — 744. vieta ().

ATP turnīros debitēja 2008. gada Sanktpēterburgas "Open", kur nokļuva līdz otrajai kārtai. No 2006. līdz 2011. gadam viņš bija Latvijas Deivisa kausa izlases dalībnieks. Karjeras laikā uzvarēja vienā *Futures* dubultspēļu turnīrā un vienā vienspēļu turnīrā sasniedza finālu.

Karjeru beidzis 2011. gada jūnijā.

## Atsauces

## Ārējās saites
1. maršruts

**1. maršruts** var būt:

* autobusu maršruti:
** 1. autobusu maršruts — bijušais maršruts Daugavpilī;
** 1. autobusu maršruts — maršruts Jēkabpilī;
** 1. autobusu maršruts — maršruts Liepājā;
** 1. autobusu maršruts — maršruts Ogrē;
** 1. autobusu maršruts — maršruts Rēzeknē;
** 1. autobusu maršruts — bijušais maršruts Rīgā.

* tramvaju maršruti:
** 1. tramvaju maršruts — maršruts Daugavpilī;
** 1. tramvaju maršruts — maršruts Liepājā;
** 1. tramvaju maršruts — maršruts Rīgā;
** 1. tramvaju maršruts — maršruts Ščecinā.

* trolejbusu maršruti:
** 1. trolejbusu maršruts — maršruts Rīgā.
Transmisija

**Transmisija** (no  — 'pārnešana, pārvadīšana') ir mehāniska ierīce vai sistēma enerģijas pārnešanai no dzinēja uz darbmašīnu, jeb automobilim uz dzenošajiem riteņiem. Ar transmisijas palīdzību pārnesot enerģiju jeb spēku uz iekārtu ir iespējams mainīt vilkmes momentu, ātrumu un virzienu.
thumb|300px|Spēka pārnešana no dzinēja uz darba iekārtu.

Transmisijas iedalās mehāniskajās, hidromehāniskajās un elektromehāniskajās transmisijās.

## Sastāvdaļas
Automobiļa transmisija var sastāvēt no:

* Sajūga
* Pārnesumkārbas
* Primārās vārpstas
* Sekundārās vārpstas
* Sadales kārbas
* Kardāna
* Diferenciāļa
* Galvenā pārvada
* Pusasīm

## Atsauces
Ardēša

**Ardēša** () ir departaments Francijas dienvidos, Ronas-Alpu reģionā. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Departamenta nosaukums ir cēlies no caur departamentu plūstošās Ardēšas upes nosaukuma. Lielākās apdzīvotās vietas ir Anonē, Obenā, Giljerāna-Granža; administratīvais centrs ir Privā.

## Ārējās saites
Augškorsika

**Augškorsika** (, ) ir departaments Francijas dienvidos, Korsikas salā. Tas tika izveidots 1975. gada 15. septembrī, sadalot Korsikas departamentu divos departamentos.

## Atsauces

## Ārējās saites
Jūras gurķi

**Jūras gurķi** jeb **holotūrijas** (*Holothuroidea*) ir bezmugurkaulniekiem piederoša adatādaiņu klase. Tie ir jūras dzīvnieki ar cietu ādu un iegarenu ķermeni, kurā ir viens dzimumdziedzeris. Jūras gurķi ir sastopami lielākajā daļā pasaules jūru un okeānu.

## Ārējās saites
Havjers Bardems

**Havjers Bardems** (; dzimis ) ir spāņu aktieris.

Bardems ir spēlējis lomas vairākās plaši pazīstamās filmās: "Dzīvā miesa" (*Carne trémula*, 1997), "Pirms iestājas nakts" (*Before Night Falls*, 2000), *[[Mar adentro]]* (2004), "Līdzzinātājs" (2004), "Kur sirmgalvjiem nav vietas" (2007), "Vikija, Kristīna, Barselona" (2008) un *[[Biutiful]]* (2010), "Karību jūras pirāti: Salazara atriebība" (2017), *[[Loving Pablo]]* (2017), "Kāpa" (2021). Tēlojis antagonista lomu vienā no filmām par Džeimsu Bondu — "Operācija "Skyfall" (2012).

Aktieris ir saņēmis vairākus starptautiskus apbalvojumus, tai skaitā Amerikas Kinoakadēmijas balvu, BAFTA kino balvu, Zelta globusu, balvas Kannu un Venēcijas kinofestivālā. Visvairāk balvu ieguvis par psihopātiska slepkavas lomu filmā "Kur sirmgalvjiem nav vietas", tai skaitā Amerikas Kinoakadēmijas balvu kā labākais aktieris otrā plāna lomā, Zelta globusa balvu un BAFTA kino balvu. Trīs reizes nominēts Amerikas Kinoakadēmijas balvai kā labākais aktieris — par lomām filmās "Pirms iestājas nakts" (2000), *Biutiful* (2010) un *[[Being the Ricardos]]* (2021).

2018. gada janvārī Bardems kļuva par *[[Greenpeace]]* vēstnieku, iestājoties par Antarktīdas aizsardzību.

## Filmogrāfija

## Atsauces

## Ārējās saites
Gaels Garsija Bernals

**Gaels Garsija Bernals** (; dzimis ) ir meksikāņu aktieris un režisors.

Bernals ir spēlējis lomas vairākās plaši pazīstamās filmās: "Mīla - kuce" (2000), "Un tavu māti arī" (2001), "Motociklista dienasgrāmata" (*The Motorcycle Diaries*, 2004), "Sliktā audzināšana" (2004), "Bābele" (2006), "Sapņu zinātne" (*La Science des rêves*, 2006), "Aklums" (2008), "Kontroles robežas" (*The Limits of Control*, 2009), *[[No (filma)|No]]* (2012), *[[The Kindergarten Teacher]]* (2018), *[[Museo]]* (2018), "Spiegu tīkls" (2019), *[[Ema (filma)|Ema]]* (2019), "Novecošana" (*Old*, 2021), *[[Cassandro]]* (2023) un *[[Magalhães]]* (2025).

## Ārējās saites

* ''Twitter'' profils
Ēnava (Baltijas jūras piekrastes upe)

**Ēnava** ir Baltijas jūrā ietekoša upe Dienvidkurzemes, Kuldīgas un Ventspils novados. Sākas kā novadgrāvis ziemeļaustrumos no Rīvas ciema uz Kuldīgas un Dienvidkurzemes novadu robežas. Tek pa mežainu apvidu Piemares līdzenumā, ietek jūrā pie Labraga 500 m no Rīvas upes ietekas. Atsevišķi upes posmi regulēti; lejtece gravā šķeļ jūras stāvkrastu. Upi šķērso autoceļš P111, krastos vairākas viesu mājas.

## Atsauces
2011. gada Eiropas čempionāts orientēšanās sportā jauniešiem

**2011. gada Eiropas jauniešu čempionāts orientēšanās sportā** bija 10. šāds čempionāts orientēšanās sportā, kas notika Čehijas pilsētā Jindržihūvhradecā un tās apkārtnē no  līdz . Sacensības notika divu vecuma grupu sportistiem: līdz 16 gadiem un līdz 18 gadiem sprintā, garajā distancē un stafetē.

Eiropas čempionātā piedalījās arī 16 jaunie Latvijas orientieristi. Par čempionu garajā distancē puišiem līdz 18 gadu vecumam kļuva saldenieks Rūdolfs Zērnis 9,5 km garo distanci veicot 54 minūtēs un 59 sekundēs, otrās vietas ieguvēju Ēriku Mālmbergu no Zviedrijas apsteidzot vairāk kā par minūti. R. Zērnis izcīnīja arī sudraba medaļu sprinta distancē (2,7 km 13:16,1; 4,9 sekundes aiz čempiona Pjotra Parhjanoviča no Polijas). Latvijas sportistu trešo medaļu meitenēm līdz 16 gadu vecumam izcīnīja Sandra Grosberga no Straupes, kas bija trešā (2,1 km 12:01,8; 26 sekundes aiz čempiones Sandrīnes Milleres no Šveices). Prestižajās stafešu sacensībās vislabāk veicās Latvijas M16 grupas komandai, kuri ieguva piekto vietu (Emīls-Henrijs Taube, Alvis Reinsons, Emīls Dzalbs).

Latvijas izlases galvenais treneris bija Oskars Zērnis (viņš arī R. Zērņa tēvs). Kopējā valstu reitingā Latvija ieņēma 9. vietu, bet pirmā bija mājinieku Čehijas delegācija.

## Medaļu tabula

## Atsauces

## Ārējās saites
* Čempionāta oficiālā mājaslapa
Bons Skots

**Bons Skots** (, pilnajā vārdā **Ronalds Belfords Skots** (*Ronald Belford Scott*); dzimis , miris ) bija skotu izcelsmes austrāliešu roka mūziķis, labāk zināms kā Austrālijas smagā roka grupas AC/DC vokālists no 1974. gada līdz viņa nāvei 1980. gadā. Dzimis Forfārā, Skotijā, pirms pārcelšanās uz dzīvi Melburnā, Austrālijā, arī dzīvojis Kirriemuīrā, Skotijā. Melburnā Bons Skots ar ģimeni dzīvoja Sanšainas priekšpilsētā, līdz pārcēlās uz dzīvi Frīmantlē Austrālijas rietumos.

Skots savu pirmo grupu *[[The Spectors]]* dibināja 1964. gadā un kļuva par grupas bundzinieku un laiku pa laikam bija arī grupas galvenais dziedātājs. Viņš bija arī mākslinieks vairākās citās grupās kā *[[The Valentines]]*, *[[Fraternity]]*, līdz aizstāja grupas AC/DC galveno vokālistu Deivu Evansu 1974. gadā.

2004. gada jūlijā žurnāls *[[Classic Rock]]* Skotu novērtēja kā labāko *[[100 Greatest Frontmen Of All Time]]* sarakstā. Savukārt žurnāls *[[Hit Parader]]* 2006. gada visu laiku labākā smagā roka vokālistu top 100 sarakstā Skotu atzina par 5. labāko.

Grupas AC/DC popularitāte pieauga 1970. gados, sākotnēji Austrālijā, vēlāk arī visā pasaulē. Viņu 1979. gada albums *Highway To Hell* ASV sasniedza top 20, un grupa ieguva komerciālu izrāvienu. Tomēr 1980. gada 19. februārī Skots mira pēc nakts Londonā. Grupa AC/DC uz īsu laiku izjuka, taču tā ātri pieņēma jauno vokālistu Braianu Džonsonu no britu glemroka grupas *[[Geordie]]*. AC/DC sekojošais albums *Back in Black* tika izdots 5 mēnešus pēc Skota nāves. Tas kļuva par visu laiku otro pārdotāko mūzikas albumu vēsturē.

## Atsauces
Apeirons

thumb|200px|Apeirona logo
**Invalīdu un viņu draugu apvienība "Apeirons"** ir 1997. gadā dibināta nevalstiska organizācija, kurā apvienojušies cilvēki ar invaliditāti un viņu atbalstītāji. Apvienības mērķis ir cilvēku ar invaliditāti integrācija sabiedrībā.Organizācijas valdes priekšsēdētājs un vadītājs no organizācijas dibināšanas brīža ir Ivars Balodis

Kopš 2004. gada Apeirons kopā ar Ekonomikas ministriju un citiem partneriem piešķir balvu "Zelta kruķis" par labākajiem risinājumiem ēkās vides pieejamībā.

## Atsauces

## Ārējās saites
* Organizācijas oficiālā mājaslapa
Karksi-Nuija

**Karksi-Nuija** () ir pilsēta Igaunijas dienvidu daļā, Viljandi apriņķa Mulgi pagastā, netālu no Latvijas robežas. Tuvākās apdzīvotās vietas ir Univere rietumos, Polli un Karksi ziemeļos un Kevakila dienvidos.

## Vēsture
[thumb|left|300px|Karkuses pilsdrupas un baznīca (no [Broces kolekcijas, 1796.).]]
Livonijas krusta karu laikā 1248. gadā pirmo reizi rakstos pieminēts Sakalas zemē uzceltās Livonijas ordeņa Karkuses pils fogts, kuram bija pakļauta arī Rūjienas pils. Mūra pils celtniecību pabeidza ordeņa mestrs Gosvins fon Hērike 1357. gadā. Pilī rezidēja Karksi fogti, kas reizēm bija pakļauti Cēsu komturiem.

Livonijas kara laikā 1560. gadā pili ieņēma Lietuvas karaspēks, 1563. gadā Zviedrijas karaspēks, no 1573. līdz 1578. gadam tā nokļuva Livonijas karaļa Magnusa pakļautībā. 1582. gadā Karkuses fogteja tika iekļauta Livonijas Pārdaugavas hercogistes Pērnavas prezidiāta sastāvā. Pili dzimtas īpašumā ieguva Jirgens fon Fārensbahs, kas vēlāk kļuva par Cēsu vaivadu (1598-1602).
Poļu-zviedru kara sākumā 1601. gadā pili iekaroja Zviedrijas karaspēks.
Lielā Ziemeļu kara laikā 1708. gadā pili sagrāva un tā vairs netika atjaunota.

2017. gada 24. oktobrī Meizakila, Karksi pagasts, Abjas pagasts un Hallistes pagasts apvienojās jaunajā Mulgi pagastā.

## Atsauces

## Ārējās saites

* Mulgi pagasts
Odukalns

**Odukalns** ir ciems Ķekavas novada Ķekavas pagastā. Izvietojies austrumos no novada centra Ķekavas starp Sauso Daugavu un autoceļiem A5 un P137 1,5 km no novada domes Ķekavā un 20 km no Rīgas centra. Dažkārt uzskatīts par Ķekavas pilsētas daļu.

Apdzīvotā vieta izveidojusies pēckara gados kā individuālās apbūves ciems blakus Ķekavai, kur dominēja daudzstāvu apbūve. Odukalnā atrodas ūdenstornis ar atdzelžošanas staciju, Augsburgas ticības apliecības Ķekavas luterāņu draudzes baznīca un piemiņas akmens represētajiem pagasta iedzīvotājiem.

## Vēsture
Senākais arheoloģiskais atradums no Odukalna ir akmens cirvja asmens. Stratēģiskais kalna izvietojums vēlākos laikos piesaistījis dažādus militārus spēkus. Gar kalnu jau Livonijas laikos vedis hronikās minēts ceļš uz Lietuvu. Napoleona karu Ķekavas kaujas laikā kalnā bija prūšu novērošanas punkts. 1912. gadā kalnā par godu uzvaras simtgadei cara valdība uzslēja piemiņas torni ar vāciskiem uzrakstiem, taču jau 1915. gadā torni kā krievu novērošanas punktu sagrāva vācu artilērija. Kalna pakāje 1990. gadā atklāts piemineklis represētajiem novadniekiem.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Igors Stepanovs (futbolists, 1966)

**Igors Stepanovs** (dzimis ) ir bijušais Padomju Savienības un Latvijas futbolists. 

## Ārējās saites
* Profils FK "Auda" mājaslapā
Lejasreina

**Lejasreina** () vai **Lejaselzasa** (elzasiešu: *Unterelsàss*) ir departaments Francijas ziemeļaustrumos, viens no diviem Elzasas reģiona departamentiem. Tas ir viens no pirmajiem 83 departamentiem, kas tika izveidoti Franču revolūcijas laikā 1790. gada 4. martā. Departamenta nosaukums ir cēlies no gar departamentu plūstošās Reinas upes nosaukuma.

## Ārējās saites
Luāra (departaments)

**Luāra** () ir departaments Francijas centrālajā daļā, viens no Overņas-Ronas-Alpu reģiona departamentiem. Tas tika izveidots 1793. gadā, trīsarpus gadus pēc tam, kad tika izveidoti pirmie 83 Francijas departamenti. Administratīvais centrs ir Sentetjēna. Departamenta nosaukums ir cēlies no caur departamentu plūstošās Luāras upes nosaukuma.

## Ārējās saites
Svebodzinas apriņķis

**Svebodzinas apriņķis** () ir apriņķis Polijā, Lubušas vojevodistes centrālajā daļā. Robežojas ar Lubušas vojevodistes Zelona Guras, Krosno, Suleņcinas un Mendzižečas apriņķiem, kā arī Lielpolijas vojevodistes Novi Tomislas apriņķi.

## Apskates objekti
*Goscikovas-Paradīzes klosteris (*Opactwo Cystersów w Gościkowie-Paradyżu*)

## Galerija

Gościkowo, Zielonogórsko-Gorzowskie Wyższe Seminarium Duchowne w Gościkowie-Paradyżu - zespół klasztorny - fotopolska.eu (240987).jpg|Goscikovas-Paradīzes klosteris
Paradyż klasztor, badi.JPG|Goscikovas klostera baznīca


## Ārējās saites
*Goscikovas-Paradīzes klosteris
Luāra

**Luāra** var būt:
* Luāra (reģions) — viens no 26 Francijas reģioniem,
* Luāra (departaments) — viens no 101 Francijas departamentiem,
* Luāra (upe) — Francijas garākā upe.
Svebodzina

**Svebodzina** (, vēsturiski arī Švībusa ()) ir pilsēta Polijas rietumos, Lubušas vojevodistes centrālajā daļā, Eiropas maģistrālo ceļu E65 (Malme - Hanja) un E30 (Korka - Omska) krustojumā. Saglabājušoes pilsētas viduslaiku nocietinājumu atliekas. Pie pilsētas 2010. gada novembrī tika uzcelta pasaulē augstākā (72,5 m) Jēzus Kristus statuja. Pilsētas pievārtē - labi saglabājusies Otrā pasaules kara vācu aizsardzības līnija - *Festungsfront Oder-Warthe-Bogen / Międzyrzecki Rejon Umocniony*.

Rakstos pirmoreiz minēta 14. gadsimta sākumā. Līdz 1476. gadam - Silēzijas Pjastu īpašumā, vēlāk - Bohēmijas kronim. Pēc uzvaras Pirmajā Silēzijas karā (1740–1742) Švībusa nokļūst Prūsijas (vēlāk Vācijas) sastāvā. Pēc 1945. gada, pamatojoties uz Jaltas un Potsdamas konferenču lēmumiem, - Polijā, bet pilsētas vācu iedzīvotāji tiek padzīti.

Svebodzina (Švībusa) ir komponista Martina Agrikolas (*Martin Agricola*, 1486 - 1556) dzimtā pilsēta un visiespējamā vieta, kur dzimis rakstnieks B. Travens (*B. Traven*, 1882? - 1969?). Pilsētas pievārtē ir dzimis vācu ģenerālis Kurts Štūdents (*Kurt Student*, 1890 – 1978).
1039. gads

**1039**. () bija parastais gads, kas pēc Jūlija kalendāra sākās pirmdienā.

## Miruši
* 4. jūnijs - Konrāds II (*Konrad II.*), Svētās Romas imperators (dzimis ap 990.)
Zbonšineka

**Zbonšineka** (, vēsturiski arī Neibentšene ()) ir pilsēta Polijas rietumos, Lubušas vojevodistes austrumos. Pilsēta radās pēc Pirmā pasaules kara, kad, izveidojoties jaunajai Polijas valstij, dzelzceļa mezgls Bentšene (*Bentschen*, mūsdienu Zbonšiņa) nokļuva Polijas teritorijā. Vācija izbūvēja jaunu dzelzceļa mezglu, pilsētiņu un robežpunktu - Jauno Bentšeni (*Neu Bentschen*).

Pēc Otrā pasaules kara, pamatojoties uz Jaltas un Potsdamas konferenču lēmumiem, arī Jaunā Bentšene tika piešķirta Polijai, bet pilsētas vācu iedzīvotāji - padzīti.
Ķikans

**Ķikans** (arī ir **Ķikna**, **Sīkragupīte**; lejteces atzars **Celmupe**, ) ir Baltijas jūrā ietekoša upe Talsu un Ventspils novados. Sākas kā novadgrāvis austrumos no Nevejas ciema Dundagas pacēluma ziemeļrietumu malā nedaudz aiz mājas "Ventinieki". Tek pa mežainu apvidu Piejūras zemienē. 2,5 km no ietekas jūrā sadalās divos atzaros; kreisais atzars ietek jūrā starp Jaunciemu un Sīkragu, labais atzars (Celmupe; 6 km garš) tek ziemeļaustrumu virzienā gar piekrastes kāpu grēdām un ietek Mazirbes upē. Atsevišķi upes posmi regulēti. Lielākās pietekas ir Vecmājupe (7 km) un Mīzalvalks (abas labās). Upi šķērso autoceļi P124 un P125. Lejpus Nevejas uz upes izbūvēti divi dīķi. Daļa upes tecējuma atrodas Slīteres nacionālā parka teritorijā.

## Atsauces
1951. gada NBA Visu zvaigžņu spēle

**1951. gada NBA Visu zvaigžņu spēle** bija pirmā NBA Visu zvaigžņu spēle. Tā notika 1950.—1951. gada NBA sezonas laikā  *Boston Garden* arēnā Bostonā, Masačūsetsas štatā.

Spēlē uzvarēja Austrumi, kas ar rezultātu 111—94 pārspēja Rietumus. Par pirmo Visu zvaigžņu spēles vērtīgāko spēlētāju tika atzīts Bostonas "Celtics" spēlētājs Eds Makolijs.

Lai arī pirms spēles daudzi bija pesimistiski noskaņoti pret šādas spēles nepieciešamību, to apmeklēja 10 094 skatītāji (vidēji regulārajā sezonā spēles vēroja 3500 skatītāji) un pasākums tika atzīts par izdevušos.

## Spēle

## Atsauces
;Vispārīgi

* 
* 
* 

;Atsevišķi

## Ārējās saites
* NBA mājaslapa 
* NBA Visu zvaigžņu vēsture
Andrejs Vasks

**Andrejs Vasks** (dzimis  Rīgā) ir latviešu vēsturnieks un arheologs. Habilitēts vēstures doktors un Latvijas Zinātņu akadēmijas īstenais loceklis.

## Biogrāfija
Andrejs Vasks dzimis un uzaudzis Rīgā. Absolvējis Rīgas Valsts 2. ģimnāziju. Jau no 13 gadu vecuma vasarās piedalījies arheoloģiskajos izrakumos Jāņa Graudoņa vadībā. No 1965. līdz 1970. gadam studējis LVU Vēstures un filozofijas fakultātē. Vēlāk bijis aspirants PSRS Zinātņu akadēmijas Arheoloģijas institūta Ļeņingradas nodaļā. 

Kopš 1993. gada Latvijas vēstures institūta vadošais pētnieks. Kopš 1997. gada profesors Latvijas Universitātes Vēstures un filozofijas fakultātē. Kopš 1999. gada Arheoloģijas un Vēstures palīgzinātņu katedras vadītājs. Kā vieslektors pasniedzis kursus Viļņas un Turku universitātēs.
Vairāku zinātnisku monogrāfiju un populārzinātnisku rakstu autors. Vadījis daudzus arheoloģiskos izrakumus, tostarp Bīlavu laivveida akmens krāvuma senkapos, Brikuļu nocietinātajā apmetnē, Kerkūzu apmetnē, Padures pilskalnā, Ābelnieku senkapos u.c. Latvijas Arheologu biedrības biedrs.

Galvenie Andreja Vaska pētījumu virzieni ir vēlais bronzas un agrais dzelzs laikmets Latvijas teritorijā.

2014. gadā saņēmis IV šķiras Atzinības krustu.

## Atsauces
Ziedonis Jansons

**Ziedonis Jansons** (dzimis ) ir latviešu bijušais basketbolists un basketbola treneris. Strādā ar dažāda vecuma bērnu un jauniešu komandām Basketbola skolas "Rīga" Juglas nodaļā.

Spēlētāja karjeras laikā spēlējis Latvijas Basketbola līgā. Z. Jansons ir pirmā Latvijas Basketola līgas Visu zvaigžņu spēles trīspunktnieku konkursa uzvarētājs 1993. gadā.

Basketbolistes un treneres Daigas Jansones vīrs un basketbolistu un treneru Lienes Jansones un Līgas Jansones tēvs. Kopā ar D. Jansoni ir vadījis dažādu vecumu Latvijas jaunatnes izlases. Kopā ar Daini Bertānu vadītā Latvijas izlase 2010. gada Eiropas U-18 čempionātā izcīnīja bronzas medaļu, tāpat abi treneri vadīja Latvijas U-19 izlasi 2011. gada Pasaules U-19 čempionātā, kas notika Latvijā. Tajā tika izcīnīta 10. vieta.

## Atsauces

## Ārējās saites
Sabīne Lisicka

**Sabīne Lisicka** (; dzimusi  Troisdorfā, Rietumvācijā) ir poļu izcelsmes Vācijas tenisiste. Profesionālo karjeru uzsāka 2006. gadā. S. Lisickas labākais sasniegums WTA Tūres vienspēļu rangā ir  sasniegtā 12. vieta, dubultspēlēs viņa ir sasniegusi 35. vietu ().

Karjerā S. Lisicka ir uzvarējusi trijos WTA un divos ITF vienspēļu turnīros. Lielāko panākumu *[[Grand Slam (teniss)|Grand Slam]]* sacensībās viņa guva 2013. gada Vimbldonas čempionātā, kurā sasniedza finālu. Sportistei pieder ātrākās serves rekords — sacensībās 2014. gadā viņas sistā bumbiņa sasniedza ātrumu 210,8 km/h.

## Vietas Grand Slam turnīros

|}

## Ārējās saites

*
Džo Montana

**Džozefs "Džo" Montana** (; dzimis  Ņūīglā, Pensilvānijas štatā, ASV) ir bijušais ASV amerikāņu futbola spēlētājs, spēlējis saspēles vadītāja pozīcijā. Viņš tiek uzskatīts par vienu no visu laiku izcilākajiem amerikāņu futbola spēlētājiem.

Notrdamas universitātes sastāvā viņš izcīnīja uzvaru 1977. gada NCAA I divīzijas turnīrā. 1979. gada NFL draftā viņu Sanfrancisko "49ers" izraudzījās trešajā kārtā ar kopējo 82. kārtas numuru.

"49ers" sastāvā Dž. Montana debitēja 1979. gadā un šī kluba rindās aizvadīja 14 sezonas saspēles vadītāja pozīcijā. Pēdējās divas karjeras sezonas (1993—1994) viņš aizvadīja Kanzassitijas "Chiefs" sastāvā.

Kopā ar "49ers" viņš spēlēja četrās Superkausa izcīņas spēlēs un visās guva uzvaru, trijās Superkausa izcīņās viņš tika atzīts par spēles vērtīgāko spēlētāju. 1989. un 1990. gadā *Associated Press* Dž. Montanu atzina par sezonas vērtīgāko spēlētāju. 1990. gadā *[[Sports Illustrated]]* viņu atzina par gada sportistu. Spēlētājs piedalījās astoņās Zvaigžņu spēlēs, kā arī trīs reizes tika iekļauts līgas simboliskajā pirmajā izlasē.

1994. gadā Džo Montana tika izvēlēts NFL 75. gadadienas visu laiku komandā un iepriekš bija iekļauts NFL 1980. gadu visu desmitgažu komandā. 2000. gadā viņš tika uzņemts Profesionālā futbola slavas zālē. Viņš dažādos izdevumos bieži tiek atzīts par vienu no izcilākajiem NFL spēlētājiem visā līgas vēsturē.

## Atsauces

## Ārējās saites

* Pro-Football-Reference.com profils
Marta

**Marta** var būt:

* Marta — sievietes vārds

## Cilvēki ar šo vārdu
* Marta (Lietuvas ķēniņiene)
* Marta Luīse
* Marta Rudzīte
* Marta Skulme
* Marta — brazīliešu futboliste
* Marta Krūmiņa-Vitrupe
* Marta Grigale

## Citas nozīmes
* Marta — upe Itālijā
* "Marta" — nevalstiskā organizācija
Marta (futboliste)

**Marta Vjera da Silva** (; dzimusi ), plašāk pazīstama kā **Marta**, ir profesionāla brazīliešu futboliste, spēlē uzbrucējas pozīcijā, Brazīlijas izlases dalībniece. Pašlaik (2024) pārstāv *National Women's Soccer League* līgas klubu Orlando Pride.

Viņa ir pieckārtēja FIFA gada labākā sieviešu futboliste (2006, 2007, 2008, 2009, 2010), kā arī viņa bija pirmā FIFA Zelta bumbas ieguvēja 2010. gadā. Brazīlijas izlases sastāvā izcīnījusi divas sudraba medaļas Olimpiskajās spēlēs (2004, 2008). 2004. gada FIFA U-19 Pasaules čempionātā Marta tika atzīta par turnīra vērtīgāko spēlētāju. 2007. gada FIFA Pasaules kausā viņa ieguva labākās spēlētājas un rezultatīvākās spēlētājas balvas.

## Ārējās saites

* Oficiālā mājaslapa 

* WPS profils
Kristīne Lagarda

**Kristīne Lagarda** (; dzimusi ) ir Eiropas Centrālās bankas prezidente. Iepriekš bija Starptautiskais Valūtas fonda (SVF) izpilddirektore (2011—2019), pirms tam Francijas tirdzniecības ministre (2005–2007), lauksaimniecības un zvejniecības ministre (2007), ekonomikas, finanšu un rūpniecības ministre (2007–2011).

## Dzīvesgājums
Dzimusi 1956. gadā Parīzē skolotāju Roberta un Nikolas Laluetu (*Lallouette*) ģimenē. Mācījās Havras Fransuā Pirmā licejā un Kloda Monē licejā, bija Francijas nacionālās sinhronās peldēšanas komandas locekle. 1973. gadā viņa turpināja mācības Merilendas štatā Amerikas Savienotajās Valstīs un strādāja par praktikanti ASV Kapitolijā. Studēja Parīzes Nanteras Universitātē, iegūstot maģistra grādus angļu valodā, darba tiesībās un sociālajās tiesībās. 1982. gadā apprecējās ar Vilfrīdu Lagardu.
1981. gadā Lagarda pievienojās Čikāgas *Baker & McKenzie* juridiskajai firmai, 1995. gadā kļuva par izpildkomitejas locekli un 1999. gada oktobrī par uzņēmuma priekšsēdētāju. 
2004. gadā Lagarda kļuva par Globālās stratēģiskās komitejas prezidenti, no 2005. līdz 2007. gadam bija Francijas tirdzniecības ministre, vēlāk darbojās Lauksaimniecības ministrijā, Ekonomikas, finanšu un nodarbinātības ministrijā. Viņa bija pirmā sieviete G8 valstīs, kas kļuva par finanšu un ekonomikas ministri. 2009. gada novembrī *The Financial Times* viņu nosauca par Eirozonas labāko finanšu ministri.

2011. gada maijā Lagarda paziņoja par savu kandidatūru Starptautiskā Valūtas fonda (SVF) vadītājas amatam, 
 viņu ievēlēja par SVF izpilddirektori, 
 nomainot amatā Dominiku Strosu-Kānu.
2019. gada 1. oktobrī Lagardu SVF izpilddirektores amatā nomainīja Kristalina Georgijeva.

2019. gada 1. novembrī Lagarda kļuva par Eiropas Centrālās bankas izpildvaldes vadītāju.

## Atsauces
Lūžupe

**Lūžupe** (arī **Lūžņa**; augštecē **Nābeļupe**, lībiešu: **Lūžjoug**) ir Baltijas jūrā ietekoša upe Ventspils novada Tārgales un Ances pagastos. Sākas dienvidaustrumos no Ovišiem pie autoceļa P124. Agrāk sākās no Klāņezera un novadīja uz jūru Lūžņas purva ūdeņus. Pēc purva meliorēšanas ūdeņus uz Irbes upi novada Dižgrāvis un notece uz Lūžupi ir aizsērējusi. Tek pa mežainu mazapdzīvotu apvidu Piejūras zemienes Irves līdzenumā. 8 km garumā tek starp kāpu grēdām paralēli jūras krastam. Ietek jūrā pie Lūžņas ciema.

## Atsauces
BAFTA kino balva

**BAFTA kino balva** () ir ikgadējs apbalvojums, ko pasniedz Britu Kino un televīzijas mākslas akadēmija (BAFTA) par īpaši izciliem sasniegumiem kino nozarē. Britu Kinoakadēmijas balva ir Apvienotās Karalistes balva, kas pēc nozīmes ir līdzīga Amerikas Kinoakadēmijas balvai. Tā tiek pasniegta kopš 1947. gada. Balvu iegūst viens no katrā kategorijā iepriekš nominētajiem pretendentiem. Kategorijas ir "Labākā filma", "Labākais aktieris", "Labākā aktrise", "Labākais aktieris otrā plāna lomā", "Labākā aktrise otrā plāna lomā", "Labākais režisors", "Labākais scenārijs" un citas.

## Atsauces

## Ārējās saites
* BAFTA oficiālā mājaslapa
Lūžņa

**Lūžņa** () ir ciems Ventspils novada Tārgales pagastā, Baltijas jūras krastā. Izvietojusies pagasta ziemeļos pie Lūžupes ietekas jūrā 43 km no pagasta centra Tārgales, 40 km no novada centra Ventspils un 210 km no Rīgas. Mūsdienās Lūžņā pastāvīgo iedzīvotāju maz, galvenokārt tiek izmantota kā vasarnīcu ciems.

## Vēsture
Lūžņa ir sens līvu ciems, kas vēsturiski ir bijis lībiešu pēdējais apdzīvotais ciems 75 km garā posmā no Kolkas līdz Ventspilij. 1937. gadā tas stiepies 4 kilometru garumā un tur bijušas 36 mājas un 2 laivu piestātnes. 

Pirmā pasaules kara laikā 1916. gadā Vācijas armija cauri Lūžņai uzbūvēja šaursliežu dzelzceļu. Pēc pasaules kara beigām augošā kokmateriālu pieprasījuma dēļ liela daļa zvejnieku nodarbojās ar mežizstrādi.
Pēc Otrā pasaules kara Padomju armija Lūžņā uzbūvēja piekrastes aizsardzības nocietinājumus. Lūžņas ciems atradās pierobežas zonā ar ierobežotu piekļuvi, kā dēļ vietējie iedzīvotāji bija spiesti ciemu pamest. Ciemā atradās PSRS robežsargu postenis, apsardzes punkts un pretgaisa aizsardzības divizions.

## Garīgo prakšu centrs
2009. gadā luterāņu mācītājs Juris Rubenis nodibināja meditācijas centru "Elijas nams" Lūžņas ciema "Krūmkalnos", 
bet 2020. gadā garīgo prakšu centru "Stacija" pie vēsturiskās Lūžņas dzelzceļa stacijas.

## Atsauces
Mazirbe (upe)

**Mazirbe** (, arī ir **Reinupe**, **Siliņupe**) ir Baltijas jūrā ietekoša upe Talsu novada Kolkas un Dundagas pagastos. Sākas purvainajos mežos Šlīteres Zilo kalnu pakājē ziemeļos no Šlīteres ciema. Tek pa Piejūras līdzenumu Slīteres nacionālā parka teritorijā. Ietek jūrā pie Mazirbes ciema. 8 pietekas, lielākās no kurām ir Rākstupīte (labā) un Celmupe (6 km; kreisā). Upi šķērso autoceļi P124 un P125.

## Atsauces
Siliņupe

**Siliņupe** var būt:
* Siliņupe — upe Tukuma novadā 
* Mazirbes upes cits nosaukums
* Bērzkalnvalka cits nosaukums
Georgs Filips Tēlemanis

**Georgs Filips Tēlemanis** (, dzimis , miris ) bija vācu baroka komponists un multiinstrumentālists. Apguva mūziku gandrīz tikai pašmācības ceļā un nodarbojās ar to pretēji ģimenes gribai. Pēc studijām Magdeburgā, Cellerfeldē un Hildesheimā, Tēlemanis 1701. gadā sāka juridiskās studijas Leipcigas Universitātē, tomēr tās pameta un pievērsās mūzikai. Pēc darba vairākās citās pilsētās, 1721. gadā apmetās un mūža atlikušo daļu nodzīvoja Hamburgā, kur kļuva par piecu pilsētas baznīcu muzikālo vadītāju. Viens no vēsturiski visražīgākajiem mūziķiem (esot sacerējis vairāk nekā 50 operu, vairāk nekā 40 pasiju utt.). Personīgi pazina citus laikmeta komponistus - Georgu Frīdrihu Hendeli un Johanu Sebastiānu Bahu (Tēlemanis bija Baha dēla Kārļa Filipa Emanuela krusttēvs). Atšķirībā no muzikālās karjeras, neveiksmīga bija Tēlemaņa personiskā dzīve - pirmā sieva nomira dažus mēnešus pēc kāzām, bet otrā - aizbēga, atstādama parādus.

## Ārējās saites

* brīvi pieejamas Georga Filipa Tēlemaņa darbu notis (Petrucci Music Library)
* brīvi pieejamas Georga Filipa Tēlemaņa darbu notis (ChoralWiki)
* brīvi pieejamas Georga Filipa Tēlemaņa darbu notis (Werner Icking Music Archive)
Aljē (departaments)

**Aljē** () ir departaments Francijas centrālajā daļā, Overņas-Ronas-Alpu reģionā. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Departamenta nosaukums ir cēlies no caur departamentu plūstošās Aljē upes nosaukuma. Lielākās pilsētas ir Monlisona, Višī un Mulīna (departamenta administratīvais centrs).

## Ārējās saites
Aljē

**Aljē** () ir 421 kilometrus gara Luāras kreisā krasta pieteka Francijas centrālajā daļā.

Izteka - Centrālajā masīvā. Tek ziemeļu virzienā. Lielākās pietekas - Dora, Sjūla,  Ietek Luārā uz rietumiem no Nevēras. Upē, neraksturīgi Dienvideiropai, dzīvo alatas. Upes krastos atrodas Briūda, Višī, Mulēna.

## Ārējās saites
Rona (departaments)

**Rona** () ir departaments Francijas centrālajā daļā, viens no Overņas-Ronas-Alpu reģiona departamentiem. Tas tika izveidots 1793. gadā, trīsarpus gadus pēc tam, kad tika izveidoti pirmie 83 Francijas departamenti. Tagadējās robežās kopš 2015. gada, kad no departamenta atdalīja Lionas metropoli kā patstāvīgu administratīvo vienību. Departamenta nosaukums ir cēlies no caur departamentu plūstošās Ronas upes nosaukuma.

## Ārējās saites
Luāra (upe)

**Luāra** () ir Francijas garākā upe. Luāras garums ir 1012 km. Tā iztek no Centrālā masīva, plūstot uz ziemeļiem līdz Orleānai, pēc tam pagriežas uz rietumiem un ietek Atlantijas okeāna Biskajas līcī. Lielākās pietekas — labā krasta Njevra, Mēna, Erdra, kā arī kreisā krasta Aljē, Šēra, Endra, Vjenna, Sevrnantēza. Upes krastos atrodas Roāna, Nevēra, Orleāna, Bluā, Tūra, Anžē, Nante, Sennazēra. 2000. gadā daļa no Luāras ielejas pilīm iekļāva UNESCO Pasaules mantojuma sarakstā. Luāras ieleja ir pazīstams vīnkopības rajons.

## Galerija


La Charite-110-2008-gje.jpg|La Charité
Briare-110-Saint-Étienne-2008-gje.jpg|Briare
Gien-114-Kamine-Bruecke-2008-gje.jpg|Gien
Loire bei Sully-sur-Loire-118-2008-gje.jpg|Sully-sur-Loire
Loire river DSC02486.jpg|Orleāna
Blois-144-Saint-Louis-2008-gje.jpg|Blois
Loire bei Chaumont-116-Pferde-2008-gje.jpg|Chaumont
Château de Saumur-114-Stadt-2008-gje.jpg|Saumur
Loire bei Chênehutte-Trèves-Cunault-120-2008-gje.jpg|Chênehutte
Loire bei Le Thoureil-122-Strasse-2008-gje.jpg|Le Thoureil
Loire bei Les Ponts-de-Cé-114-2008-gje.jpg|Les Ponts-de-Cé
Ile de Nantes.JPG|Nantes


## Ārējās saites
Atlantijas Pireneji

**Atlantijas Pireneji** (, ) ir departaments Francijas dienvidrietumu daļā, viens no Jaunakvitānijas reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Departamenta nosaukums ir cēlies no turpat esošā Atlantijas okeāna un Pireneju kalnu nosaukuma.

## Ārējās saites
Averona (departaments)

**Averona** (, ; ; ) ir departaments Francijas dienvidos, Oksitānijas reģionā. Tas ir viens no pirmajiem 83 departamentiem, kas tika izveidoti Franču revolūcijas laikā 1790. gada 4. martā. Lielākās pilsētas ir Rodē (pārvaldes centrs) un Mijo. Departamenta nosaukums cēlies no cauri tam plūstošās Averonas upes nosaukuma.

## Ārējās saites
Mendzižečas apriņķis

**Mendzižečas apriņķis** () ir apriņķis Polijā, Lubušas vojevodistē. Robežojas ar Lubušas vojevodistes Svebodzinas, Suleņcinas, Gožovas un Stšelces-Drezdenko apriņķiem, kā arī Lielpolijas vojevodistes Mendzihodas un Novi Tomislas apriņķiem.
Mendzižeča

**Mendzižeča** (, vēsturiski arī Mēzerica ()) ir pilsēta Polijas rietumos, Lubušas vojevodistē. Pilsētas pievārtē - labi saglabājusies Otrā pasaules kara vācu aizsardzības līnija - *Festungsfront Oder-Warthe-Bogen / Międzyrzecki Rejon Umocniony*. Pie pilsētas Polijas armijas kara bāze.

Līdz pat 1793. gadam pilsēta atradās Polijas sastāvā, tomēr pēc Polijas dalīšanām nokļuva Prūsijā (kopš 1871. gada - Vācijā). Kaut arī Mendzižeča tradicionāli tika pieskaitīta Lielpolijai, pēc Polijas nodibināšanās tomēr palika Vācijas sastāvā. Pēc 1945. gada, pamatojoties uz Jaltas un Potsdamas konferenču lēmumiem pilsēta tika piešķirta Polijai, bet pilsētas vācu iedzīvotāji padzīti.
Merzeburgas Tītmārs

**Merzeburgas Tītmārs** (; dzimis , miris ) bija vācu hronists un Merzeburgas bīskaps. Imperatora Oto I radinieks. Mācījies Kvedlinburgā un Magdeburgā. 994. gadā nokļuva vikingu gūstā. 1009. gadā kļuva par Merzebugas bīskapu. Apglabāts Merzeburgas katedrālē.

Starp 1012. un 1018. gadu sarakstīja hroniku, kuras aptver notikumus no 908. līdz 1018. gadam. Apskata Saksijas vēsturi un karus ar vendiem un poļiem. Manuskripts 1570. gadā tika pārvietots uz Drēzdeni. Tas nopietni cieta Drēzdenes bombardēšanas laikā, tomēr jau 1905. gadā tas bija faksimilēts.

## Ārējās saites

* Tītmāra hronika